
ΑΘΗΝΑ 

ΤΕΥΧΟΣ ΤΕΤΑΡΤΟ 


ΑΡΙΘΜΟΣ ΦΥΛΛΟΥ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Έγκριση και πραγματοποίηση μεταφοράς συντελεστή δό¬ 
μησης κατά την εφαρμογή του Ν. 890/1979. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη : 

1. Τις διατάξεις του Ν. 880/1979 (Φ.Ε.Κ. 58/Α) και 
ειδικότερα το άρθρο 2. 

2. Τις διατάξεις του Π. Δ/τος 470/1979 (Φ.Ε.Κ. 138/Α). 

3. Τις διατάξεις του Π. Δ/τος 510/1979 (Φ.Ε.Κ. 154/Α). 

4. Τις διατάξεις του Ν. 1032/1980 (Φ.Ε.Κ. 57/Α) και 
ειδικότερα τα άρθρα 2,3 και 7. 

5. Τις αριθ. 419/84 και 99/85 γνωμοδοτήσεις του Συμ¬ 
βουλίου Χωροταξίας, Οικισμού και Περιβάλλοντος. 

6. Την αριθ. 1250/7.11.1984 δήλωση (πράξη συναίνεσης) 
του Χαρίλαου Πετρόπουλόυ, κατοίκου Αθηνών οδός Τσακά- 
λωφ, αριθ. 32, ο οποίος έχει την αποκλειστική κυριότητα 
των παρακάτω περιγραφομένων ακινήτων. 

7. Την κατόπιν αυτοψίας της αρχιτέκτονος με σύμβαση 
Ερασμίας Ιωαννίδου επιβεβαίωση των εμπλεκομένων στον 
υπολογισμό του συντελεστού δομήσεως στοιχείων του ακι¬ 
νήτου που βρίσκεται στις οδούς Τομπάζη και Κριεζή στο 
Θησείο, με πρόταση του Υπουργού Περιβάλλοντος, Χωροτα¬ 
ξίας και Δημοσίων Έργων, αποφασίζουμε : 

Άρθρο 1. 

1. Εγκρίνεται η μεταφορά του συντελεστή δόμησης του 
ακινήτου (βαρυνομένου), που βρίσκεται στη συμβολή των 
οδών Τομπάζη και Κριεζή του ρυμοτομικού σχεδίου Αθηνών, 
που έχει χαρακτηρισθεί ως διατηρητέο με το.από 12.2.1982 
π.δ/γμα (Φ.Ε.Κ. 234/Δ) και του οποίου αποκλειστικός 
κύριος είναι ο παραπάνω αϊτών τη μεταφορά συντελεστή Χα¬ 
ρίλαος Πετρόπουλος, όπως το βαρυνόμενο ακίνητο φαίνεται 
στο σχετικό πρωτότυπο διάγραμμα σε κλίμακα 1:500, που 
■συνοδεύει το παραπάνω προεδρικό διάταγμα. 

2. Τα ειδικότερα στοιχεία του βαρυνόμενου ακινήτου και 
της μεταφοράς συντελεστή δόμησης είναι τα εξής : 

α) Εμβαδόν ακινήτου 114,66 τετραγωνικά μέτρα. 

β) Συντελεστής δόμησης βάσει του οποίου πραγματοποι¬ 
είται η μεταφορά, 3 (τρία). 

γ) Δομήσιμες επιφάνειες που αντιστοιχούν σ’αυτό είναι 
114,66 X 3+12 == 355,98 τετραγωνικά μέτρα. * ί 

δ) Δομημένη επιφάνεια 134,25 τετραγωνικά μέτρα. 

ε) Μεταφερόμενη δομήσιμη επιφάνεια 355,98-134,25 = 
221,73 τετρ. μέτρα.. 


Άρθρο 2. 

1. Εγκρίνεται η πραγματοποίηση μέρους του κατά το άρ¬ 
θρο 1 μεταφερόμενου συντελεστή και δη κατά 92,40 τετρ. 
μέτρα από το περιγραφόμενο σ’αυτό βαρυνόμενο (διατηρη¬ 
τέο ακίνητο) σε άλλο ακίνητο, που βρίσκεται στην ο5ό Αη¬ 
τούς αριθ. 36 του δήμου Βουλιαγμένης (Αττικής) ιδιοκτη¬ 
σίας του ιδίου (Χαρίλαου Πετρόπουλου), όπως το ακίνητο 
φαίνεται με στοιχεία ΑΒΓΔΑ, στο σχετικό πρωτότυπο διά¬ 
γραμμα, σε κλίμακα 1:500, που θεωρήθηκε από τον Προϊ¬ 
στάμενο της Δ/νσης Πολεοδομικών Εφαρμογών με την αριθ. 
46138/1985 πράξη του και που συνοπτικό του αντίτυπο δη¬ 
μοσιεύεται με .το παρόν διάταγμα. 

2. Τα ειδικότερα στοιχεία πραγματοποίησης μεταφοράς 
συντελεστή δόμησης είναι τα εξής : 

α) Εμβαδόν οικοπέδου για την πραγματοποίηση της με¬ 
ταφοράς συντελεστή δόμησης 1205 τετρ. μέτρα. 

β) Συνολική δομήσιμη επιφάνεια, η οποία δύναται να δο¬ 
μηθεί στο ωφελούμενο ακίνητο επιπλέον της επιτρεπόμενης 
από τους ισχύοντες στην περιοχή όρους δόμησης 61,60 τ.μ. 

γ) Συντελεστής δόμησης 0,65 (εξήντα πέντε εκατοστά). 

3. Το κτίριο πρέπει να ανεγερθεί μέσα στο ωφελούμενο α¬ 
κίνητο σύμφωνα μα τις όψεις και κατόψεις, όπως φαίνεται 
στα έντεκα (11) σχετικά πρωτότυπα διαγράμματα σε κλί¬ 
μακα 1 :50 και 1:200, που έχουν θεωρηθεί από τον Προϊ¬ 
στάμενο της Διεύθυνσης Πολεοδομικών Εφαρμογών με την 
αριθ. 46138/1985 πράξη του και που συνοπτικά τους αντί¬ 
τυπα δημοσιεύονται με το παρόν διάταγμα. 

Άρθρο 3. 

Εγκρίνεται η χορήγηση τίτλου μεταφοράς συντελεστή 
δόμησης στο όνομά του παραπάνω ιδιοκτήτη του υπολειπο- 
μένου και μη χρησιμοποιηθέντος εμβαδού 129,33 τετραγω¬ 
νικών μέτρων (Εβ). 

Άρθρο 4. 

Η ισχύς του παρόντος διατάγματος, αρχίζει από τη δη¬ 
μοσίευσή του στην Εφημερίδα της Κυβερνήσεως. 

Στον Τπουργό Περιβάλλοντος, Χωροταξίας και Δημοσίων 
Εργων, αναθέτουμε τη δημοσίευση και εκτέλεση του παρό¬ 
ντος διατάγματος. 

Αθήνα, 23 Ιουλίου 1985 , .' 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ .! " 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΥΠΟΥΡΓΟΙ ’ ΠΕΡΙΒΑΛΛΟΝΤΟΣ ΧΠΡΟΤΛΞΙΑΧ ΚΑΙ ΔΗΜ. ΕΡΓΠΗ , 

ΕΥΑΓΓΕΛΟΣ ΚΟΥΛΟΥΜΠΗΧ 

